Kære, gode gamle grundlov, vi er samlet her i dag for at fejre din fødselsdag.

169 år er jo ingen alder, især ikke, når man er den kæreste genstand til at sikre vores frihedsrettigheder. Du blev undfanget den 20. januar 1848, da Kong Christian d. 8 ved sin død, pålagde sin søn Frederik d. 7, der står her bag mig, at indfører en forfatning for hele staten.

D. 5. juni 1849 kom du så til verdenen, og med dig var kongens enevælde slut og demokratiet indført. Men det var ikke kun demokratiet du havde med, du havde også frihed til borgerne i Danmark. Frihed er et privilegium for os danskere, og det skal vi passe på.

Min personlige favorit paragraf, hvis man nu kan have sådan en,

er –

***”Den personlige frihed er ukrænkelig. Ingen dansk borger kan på grund af sin politiske eller religiøse overbevisning, eller sin afstamning, underkastes nogen form for frihedsberøvelse.”***

Tænk engang et privilegie det er, jovist der er andre lande der har lignende privilegier, men langt fra alle lande i verdenen har lige præcis dette privilegie, og det skal vi huske på.

Et privilegie vi også har, er vores ytringsfrihed, retten til at sige hvad vi mener, til at udveksle holdninger, om hvordan vi ønsker vores samfund udviklet, retten til at gøre hvad vi vil, dog uden at overtræde den gældende lovgivning. For med privilegier og rettigheder kommer også pligter, eller som man siger, frihed under ansvar.

Nogle af vores pligter er at huske på, hvor godt vi har det, og vi skal værne om at det er KUN er domstolene, der kan fælde dom over os danskere, og vi skal forholde os kritisk til hvad vi hører og læser.

For med teknologiens fremturen, ser vi ikke kun ude i verdenen, at virkelighed fordrejes og vi er under et konstant bombardement med informationer der ønsker at fremherske en given agenda.

Men også i Danmark kan vi se, at man systematisk anvender ytringsfriheden til at danne en anden virkelighed, end det rent faktisk er tilfældet.

Vi skal som borgere værne om vores rettigheder, og insisterer på at vi rent faktisk baserer vores uenigheder ud fra samme den samme virkelighed.

Vi må ikke nøjes med at basere vores opfattelse af samfundet på overskrifter, og letlæselige artikler, men blive ved med at fastholde en sund skepsis, for ligeså vel som ytringsfriheden skal bruges, lige så vel kan den misbruges.

Jeg tror dog ikke på at vi danskere nødvendigvis hopper på fake-news, men jeg tror at bevidstheden om at det findes, gør at man mister troen på det man læser, og bliver i tvivl om hvor sandheden findes.

Derfor skal vi bruge denne dag, til at blive enige om at fænomenet fake-news ikke må påvirke vores dømmekraft, og slet ikke bruges til at udfordre dig kære grundlov.

Du har i din levetid overlevet mange trusler, og til dels også været sat ud af spil, men ALDRIG af danskerne. Du overlevede og overvandt besættelsen i 1940’erne, og det var blandt andet med danskernes insisteren på frihed, og kampen mod en enevældig ideologi.

Men også tilbage 2014 og 15, da et menneskehav af flygtninge vandrede op gennem Danmark, viste du, at du var tilpas rummelig, men med nok kant til at vi kunne håndtere denne udfordring, uden at sætte vores fundamentale rettigheder over styr.

Jeg husker ophedet debatter, blandt andet i det daværende byråd, heroppe bagved, hvor der blev debatteret livligt, farverigt og passioneret.

Men hele tiden med dig som bolværket, så politikkerne ikke blev grebet af panik, og satte de fundamentale rettigheder overstyr. Vi tog i mod, lærte dem dansk og fik dem i arbejde. Det var det frie demokrati der arbejde, og arbejde sammen.

Det kan da være hårdt, når hverdagen rystes i Danevang på grund af hændelser i verdenen, men når vi som danskere står sammen om at hjælpe jaget jøder til Sverige, smide vi besættelsesmagten ud af landet som i 1945, via kreative løsninger og uden at gradbøje dig kære Grundlov. Må vi kunne forvente de folkevalgte også kan, levere et samfund uden at du skal gradbøjes.

MEN her i sidste uge, gik det gode gamle folketing til grænsen, på trods af at fremmeste forfatnings ekspert sagde det var et brud grundlovsparagraffen der siger,

”*Ingen kan på grund af sin trosbekendelse eller afstamning berøves adgang til den fulde nydelse af borgerlige og politiske rettigheder eller unddrage sig opfyldelsen af nogen almindelig borgerpligt.”*

Det gjorde man, da man fra første august, gjorde det forbudt for mennesker i Danmark, at gå med kunstigt skæg. Men for at imødekomme at man ikke kun ramte julemændene, da det jo ville være en overtrædelse af den førnævnte paragraf, tilføjede man skimasker, hjelme, klovnesminke og selvfølgelig det, det hele var møntet på Niqab og Burka. Burkaforbuddet, som er møntet på en 2-300 hunderede mennesker i Danmark, er en negativ udvikling. Det må være muligt at finde løsninger på problemer, uden gradbøjning af dig kære grundlov.

Dog ingen hyldesttale, uden en opfordring til at komme videre og fornyelse.

Du har enkelte gange fornyet dig, som i 1915 da kvinder og tjenestefolk fik stemmeret, eller i 1953, da Grønland fik ændret status fra at være en koloni af Danmark til at være en del af kongeriget.

Ja hele 5 gange har du ændret dig og tilpasset dig tiden.

Vi kunne måske overveje om hvorvidt det er moderne at have paragraf 4 i forfatningen. – Som lyder

**”*Den evangelisk-lutherske kirke er den danske folkekirke og understøttes som sådan af staten.”***

Det er i min opfattelse ENORMT vigtigt at der er religionsfrihed, men det kan man også godt have, uden at det er en del af grundloven. Man kan som det er i dag, melde sig ud af folkekirken hvis man har lyst, og dermed betaler man ikke kirkeskat. MEN man bidrager dog stadig til vedligeholdelse af kirkerne og uddannelsen af præsterne.

Derfor kære grundlov, hvis vi i fremtiden skal basere vores frie samfund på videnskabelig funderet principper, bør vi også slippe religionen fri af staten, og igen insistere på, at i Danmark er ingen gud større end dig kære grundlov.

Til at slutte med, vil jeg ønske dig hjerteligt tillykke, og må du leve længe og lykkeligt, og aldrig forandre, (FOR MEGET)

Tak for ordet.